Initiativtager til anti-Paludan-indsamling er DR-tilknyttet journalist: Glemte TV-avisen lige at fortælle

Fredagens tophistorie i 21-udgaven af TV-avisen var en historie om mulig russisk indblanding i det kommende EP-valg. Herefter en historie om klimaaktivister i England, og så en historie om en mand der har startet en indsamling til Dansk Flygtningehjælp for at trolle ‘den racismedømte’ Rasmus Paludan. Påske-propaganda, så at sige.

Manden bag indsamlingen hedder Nicolai Würtz, hvad umiddelbart ikke sagde mig noget. Ballet Magnifique fortæller, at denne her tilfældige mand er journalist, har en fortid på DR og er kendt i mediebranchen. Går man lidt længere tilbage kan man se at han fra 1994 til 1997 var international sekretær for Danske Gymnasieelevers Sammenslutning (DGS) og bestyrelsesmedlem i Operation Dagsværk, to organisationer der gennem årene har været domineret af den yderste venstrefløj, herunder Danmarks Kommunistiske Ungdom (DKU). Få år forinden var formanden for DGS eksempelvis DKU’eren Naja Nielsen, der nu er chef for DR Nyheder med ansvar for TV-avisen.

Mens TV-avisen fortæller, at Paludans demonstration ‘og optøjerne’ motiverede ham til at lave en indsamling til Dansk Flygtningehjælp, ses indvandrere angribe politiet med kasteskyts i baggrunden. Vi kender det alle. Man ser indvandrere gå amok, og får spontan lyst til at støtte indvandringen økonomisk. Vi lever i absurde tider.

Endnu et pletskud fra Ballet Magnifique – Fake news alarm: Tidligere DR-kollega står bag anti-Rasmus Paludan-kampagne.

“Fredag aften viste TV Avisen på DR1 et nyhedsindslag med den ‘godhjertede’ mand, der står bag en ny anti-Paludan-kampagne, hvor manden samler ind til mere indvandring i Danmark Netop flere penge til indvandring og had mod politikeren Rasmus Paludan er noget Danmarks Radio elsker. Så DR lavede et meget ukritisk nyhedsindslag med initiativtageren Nicolai Würtz. Det er Nicolai Würtz, der samler penge ind til mellemøstlige indvandrere i disse dage i Rasmus Paludans navn. Problemet er bare, at Nicolai Würtz er tidligere mangeårig kollega med nyhedjournalisterne på DR. Det glemte TV Avisen at fortælle licensbetalerne. … I dag er Nicolai Würtz chef i et stort tv-selskab, der lever af at lave tv-programmer, der bliver solgt til Danmarks Radio. Så Nicolai Würtz har stadig snablen langt nede i licenskassen på DR. Det var for eksempel Nicolai Würtz, der lavede den store Kim Larsen mindekoncert på Rådhuspladsen, og han står også bag programmer som ‘Gift ved første blik’ samt fredagsunderholdning på DR1 med den folkekære Mads Steffensen. .. Licensbetalerne måtte ikke kende sandheden om anti-Paludan-kampagnen. Det er nemlig en tidligere god DR-kollega, der står bag. En ægte journalist, der omfavner islam og indvandring.”

(Collage: Nicolai Würtz, tidligere DR, TV-avisen, 19. april 2019)

The URI to TrackBack this entry is: http://www.uriasposten.net/archives/100526/trackback